Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 757

8. évf. MATEMATIKA 5–8. évfolyam Bevezetõ A matematika kerettanterv az Oktatási Minisztérium által kiadott hivatalos NAT, és az ahhoz illeszkedõ kerettanterv alapelvei szerint készült. A kerettantervet olyan általános képzésû, átlagos követelményrendszerû iskolák számára javasoljuk, amelyek az oktatás minõségét és hatékonyságát fontosnak tartják. A kerettanterv alkalmazható bármilyen általános iskolai tankönyvcsalád mellett. Az óraszámok, melyek az Oktatási Törvényben meghatározott lehetséges számokhoz igazodnak, az alábbi táblázatban szerepelnek: Évfolyam 5. 6. 7. 8. Heti óraszám Éves óraszám Ebbõl szabadon felhasználható óraszám Javaslat a szabadon felhasználható órákra: – további gyakorlás a lemaradó tanulókkal, – tehetséggondozás. Azoknak az iskoláknak, amelyek a megadott óraszámnál heti 1 órával több matematikaórájuk van, javaslatunkat a többletórák felhasználására, a tematikus tantervben szereplõ címek mellé írva jelöljük (így: alapóraszám + x). Célok és feladatok Az általános iskola 5–8. évfolyamán a matematikaoktatás megismerteti a tanulókat az õket körülvevõ világ konkrét mennyiségi és térbeli viszonyaival, megalapozza korszerû, alkalmazásra képes matematikai mûveltségüket és az életkoruknak megfelelõ szinten biztosítja a többi tantárgy tanulásához szükséges matematikai ismereteket és eszközöket. Alapvetõ célunk a gondolkodás képességének folyamatos fejlesztése, a kompetencia alapú tudás kialakítása. Az általános iskola 5–8. évfolyama egységes rendszert alkot, de – igazodva a gyermeki gondolkodás fejlõdéséhez az életkori sajátosságokhoz – két, pedagógiailag elkülöníthetõ periódusra tagolódik. Az 5–6-os tanulók gondolkodása erõsen kötõdik az érzékelés útján szerzett tapasztalatokhoz, ezért itt az integratív – képi gondolkodás fejlesztése a cél. A 7–8. évfolyamon elkezdõdik az elvont fogalmi és elemzõ gondolkodás kialakítása. A tanulási folyamat jellemzõje a fokozatos absztrahálás mellett a gyakori konkretizálás, az általánosítás mellett a specializálás. A matematika tanulás során a tanulók – összegyûjtik a mindennapi élet tapasztalatait, – elemzik a felmerülõ problémákat a matematika nyelvére lefordítva következtetéseket vonnak le, – ellenõrzik a probléma megoldása során végzett lépéseiket, – az általánosítások után nyert az új ismeretet beépítik a korábban tanult ismeretek rendszerébe, – alkalmazzák azokat más tudományokban, illetve a mindennapi életben. Ebben a folyamatban állandó motiválással szoktathatók a tanulók a rendszeres, önálló munkára. A tanulási tevékenység közben fejleszteni kell a tanulók önismeretét, együttmûködési készségét, segítõkészségét, szolidaritásérzetét, empátiáját. Az általános iskola felsõ tagozatán egyre nagyobb szerepet kap az elemzõ gondolkodás fejlesztése, a problémamegoldások mellet a felvetett kérdések igazságának vagy hamisságának eldöntése, a döntések igazolása. A tanulók legnagyobb része ebben a korban jut el a konkrét gondolkodástól az absztrahálásig. Ezért a legfontosabb cél a konstruktív gondolkodás kialakítása, melyet a tanulók életkorának megfelelõen manipulatív tevékenységek elvégeztetésével, az összefüggések önálló felfedeztetésével érhetünk el. Az önellenõrzéssel növeljük a tanulók önbizalmát, a változatos módszerekkel, a korosztálynak megfelelõ játékos formákkal, kis lépéseken keresztül, természetes módon hangoljuk õket a matematika tudományának befogadására. Fontos, hogy a valóságban elõforduló problémákra a tanulók meg tudják találni a megfelelõ matematikai modellt, azokat helyesen tudják alkalmazni. Ezért nagy hangsúlyt kell fektetni a szövegértõ, elemzõ olvasásra. Ugyanakkor azt is el kell érni, hogy a matematikában tanult ismereteket a tanulók alkalmazni tudják más tantárgyakban, például a fizikában, a kémiában, a földrajzban, mellyel a gyakorlatban való felhasználás kompetenciái is kialakulnak. Fokozatosan kell kialakítani a matematika szaknyelvének pontos használatát és jelölésrendszerének alkalmazását. Az általános iskolai matematikaoktatás alapvetõ célja, hogy a négy év alatt kialakított teljesítõképes tudás a tanulók középiskolai tanulmányaihoz minden területen biztos alapokat adjon. Általános fejlesztési követelmények – A tanulók értelmi képességeinek – logikai készségének, problémamegoldó, helyzetfelismerõ képességeinek – folyamatos fejlesztése. – A tanulók képzelõerejének, ötletességének fejlesztése. – A tanulók önellenõrzésének fejlesztése. – A gyors és helyes döntés képességének kialakítása. – A problémák egyértelmû és egzakt megfogalmazása. – A tervszerû és célirányos feladatmegoldási készség fejlesztése. – A kreatív gondolkodás fejlesztése. – A világról alkotott egyre pontosabb kép kialakítása. – A tanult ismeretek alkotó alkalmazása más tudományokban, a mindennapi életben. A fejlesztési feladatok tartalmi jegyei

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes